7. Anlægsbevilling til tværkommunal helhedsplanlægning vedrørende [adresse] (Åben)
Tidl. politisk behandling
Forventet sagsgang
TM-U, ØK, BY
Lovgrundlag
SAGENS INDHOLD
Byrådet skal i denne sag tage stilling til en anlægsbevilling til tværkommunal 
helhedsplanlægning vedrørende [adresse] (A-206).
Bevillingen på 550.000 kr. i 2021 og 100.000 kr. i 2022 skal bidrage til at implementere en vandløbsmodel 
samt til arbejdet med at færdiggøre det tværkommunale vandløbsregulativ for [adresse]. 
Byrådet har den 24. marts 2020 tiltrådt, at Favrskov Kommune skal deltage i arbejdet med at lave en 
helhedsplan for vandhåndtering langs [adresse]. Helhedsplanen vil fremme det tværkommunale 
samarbejde og anvise løsningsmuligheder, der kan modvirke skader ved mere vand og højere vandstand 
i [adresse]. Helhedsplanen er den overordnede styrende del med flere underliggende projekter, herunder 
vandløbsmodel, interessentinddragelse og færdiggørelse af vandløbsregulativ for [adresse].
Silkeborg, Viborg, Randers og [adresse] kommuner har i de sidste 6 år i et politisk forum arbejdet med at 
få udarbejdet og vedtaget et nyt vandløbsregulativ for [adresse] på strækningen fra Silkeborg til Randers. 
Der er stor fokus fra lodsejere og ålaug på vandstanden i [adresse], og på om vandløbsregulativet er 
overholdt. I den forbindelse skal der blandt andet foretages en ny opmåling af [adresse]. Opmålingen er 
en vigtig del af regulativfasen samt i Favrskov Kommunes forpligtigelse i forhold til at kontrollere og 
dokumentere, at gældende vandløbsregulativ for [adresse] er overholdt. 
Til færdiggørelse af vandløbsregulativet og tværkommunal behandling af løbende klager, skal forvaltningen 
indkøbe advokatbistand samt teknisk assistance. Samtidig forventes der gennemført en ekstraordinær 
undersøgelse af vegetationen i [adresse] for at fastlægge den naturmæssige status for plantearterne.
VURDERING
Anlægsbevillingen begrunder, at Favrskov Kommune fortsat kan arbejde kvalificeret med den 
tværkommunale helhedsplanlægning for [adresse].
ØKONOMI
Anlægsforslaget indgår i det vedtagne budget 2021-24 med 550.000 kr. i 2021 og 100.000 kr. i 2022. Det 
foreslås, at der gives en anlægsbevilling på 550.000 kr. for 2021 og 100.000 kr. i 2022, finansieret af det 
afsatte rådighedsbeløb i 2021 og 2022. 
Bevillingen på 550.000 kr. i 2021 og 100.000 kr. i 2022 forventes anvendt som følger: 250.000 kr. til 
Favrskov Kommunes andel til implementering af vandløbsmodel og varslingssystem for oversvømmelse, 
150.000 kr. til opmåling af [adresse], og 150.000 kr. til advokat og konsulentbistand i 2021 og 100.000 kr. 
i 2022. Der forventes afledte udgifter til drift og vedligehold på 45.000 kr. årligt. De to elementer 
(implementering af vandløbsmodel og regulativ) kommer til at indgå i den fremtidige forvaltning af 
[adresse], jf. borgmestrenes aftale om helhedsplanlægning for [adresse].
Teknik- og Miljøudvalget
06-05-2021 08:00
Sagsnr. EMN-2021-00583
DokID: 2402892
Sagsbehandler ochr 
INDDRAGELSE
Der har i 2020 og 2021 været en grundig inddragelse af en række interessenter i forbindelse med 
kommunernes arbejde med at udvikle en helhedsplan for vandhåndteringen i [adresse]. Selve forslaget til 
Helhedsplan for [adresse] forventes politisk behandlet og sendt i høring omkring sommerferien 2021, og 
forslag til vandløbsregulativ for [adresse] vil senere blive udsendt i offentlig høring inden endelig 
vedtagelse.
INDSTILLING
Direktøren for Teknik og Miljø indstiller til Byrådet:
1. At Byrådet giver en anlægsbevilling på 550.000 kr. i 2021 og 100.000 kr. i 2022, finansieret af det 
afsatte rådighedsbeløb i budget 2021 og 2022, til finansiering af den tværkommunale 
helhedsplanlægning af [adresse].
BESLUTNING
Teknik- og Miljøudvalget, 6. maj 2021
Fraværende: Ingen
Indstilles godkendt.
